Sortint de Cervera vam posar-nos a córrer novament i vam deixar al David enrere. Baixar de les set hores ho seguíem veient factible, el que passa que ara amb uns trenta-set quilòmetres a les cames, aquestes ja es començaven a queixar. La pujada de la V que es fa sortint de Cervera per passar per sota de l’A-2 va costar-nos de superar. No estàvem gens frescos. Enrere quedava ja la fàbrica de mobles Mobel Line, edifici emblemàtic que sempre veus a la llunyania i que mai acabes d’arribar.